Diari Oficial de la Generalitat Valenciana


Sumari del DOGV 3821, del 24-08-2000 (2000/6999)

Informació pública del programa d'actuació integrada de la unitat d'execució número 1 de l'àrea de repartiment número 1 del municipi d'Albalat dels Tarongers.
--------------------------------------------------------------------------------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6999


Organisme emissor
:   Sierra Turia, SL

Tipus de document
:   Anunci

Informació pública del programa d'actuació integrada de la unitat d'execució número 1 de l'àrea de repartiment número 1 del municipi d'Albalat dels Tarongers. [2000/F6999]
  
La mercantil Sierra Turia, SL, ha formulat el programa d'actuació integrada l'àmbit d'actuació del qual és la unitat d'execució número 1 de l'àrea de repartiment número 1 del municipi d'Albalat dels Tarongers, que inclou l'avantprojecte d'urbanització, que integra la totalitat de la superfície de l'àmbit de la unitat d'execució, a l'empara del que es disposa en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 48, en relació amb l'article 46.3, ambdós de la referida llei, pertoca sotmetre el programa esmentat amb tota la documentació annexa a informació pública per un termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques de programa, tot això en els termes i condicions de la Llei 6/1994 esmentada. A aquest efecte, qualsevol interessat podrà consultar l'expedient depositat a la notaria del senyor Vicente Micó Giner, situada a l'avinguda dels Sants de la Pedra, 8, baixos, de Sagunt, els dies hàbils en horari de 10.00 a 14.00 hores. Igualment es fa constar que qualsevol persona podrà comparéixer en aquesta notaria per a obtenir còpia de l'acta de protocol·lització de l'avantprojecte i els documents que l'acompanyen, o sol·licitar que se li exhibisca aquesta.
  
Així mateix, tant la referida documentació com l'expedient administratiu, es podran consultar, els dies hàbils, de 09.00 a 13.00 hores, als locals de l'Ajuntament d'Albalat dels Tarongers. Les al·legacions que, si s'escau, es pogueren tramitar s'hauran de presentar davant de l'ajuntament esmentat.
  
D'acord amb el que es preceptua en el paràgraf segon de l'article 48 en relació amb l'article 46, paràgrafs quart i cinqué, de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini es podran formular les referides proposicions als locals de l'Ajuntament d'Albalat dels Tarongers. Una vegada acabat aquest segon termini, el següent dia hàbil, excepte si és dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques als mateixos locals de l'Ajuntament d'Albalat dels Tarongers.
  
I perquè valga de notificació als efectes oportuns.